armvectores/hy_wikipedia_2023 huggingface dataset:
Մագմատիկ ապարներ

Մագմատիկ ապարներ, հրային ապարներ, ապարներ, որոնք առաջացել են հրահեղուկ մագման սառչելու և բյուրեղանալու հետևանքով։ Մագման կարող է սառչել ինչպես Երկրի խոր հորիզոններում, այնպես էլ Երկրի մակերևույթին՝ արտավիժելուց հետո։ Մագմատիկ ապարները, ըստ սառչելու պայմանների, լինում են ինտրուզիվ (խորքային) և էֆուզիվ (հրաբխային, արտավիժած), որոնք իրարից տարբերվում են ստրուկտուրայով և տեքստուրայով։ Ինտրա, զիվ ապարները (գրանիտ, սիենիտ, դիորիտ) մագմայի դանդաղ բյուրեղացման պատճառով ունեն լրիվ բյուրեղային ստրուկտուրա և ներդրվում են որպես բաթոլիթներ, շտոկներ, լակոլիթներ, երակներ և այլն։ էֆուզիվ ապարները (բազալտ, անդեզիտ, տուֆ) մագմայի արագ սառչելու հետևանքով ունենում են ոչ լրիվ բյուրեղային ստրուկտուրա, հագեցած են հրաբխային ապակիով և հաճախ տեղադրվում են որպես լավային հոսքեր ու ծածկույթներ։ Մագմատիկ ապարները սովորաբար կազմված են սիլիկատներից։ Նրանց գլխավոր բաղադրամասը սիլիկահողն է (Si02), ըստ որի պարունակության մագմատիկ ապարները լինում են՝ գերհիմքային (SiO2 < 40%), հիմքային (40-56%), միջին թթվության (56-65%), թթու (65-70%) և գերթթու (>75%)։ Սիլիկատներ չպարունակող մագմատիկ ապարները (օրինակ, կարբոնատիտներ) խիստ սակավ են։ Համապատասխանաբար փոխվում է նաև միներալների կազմը մագմատիկ ապարների առանձնացված խմբերում։ Գերհիմքային ապարները (պիրոքսենիտներ, դունիտներ, օլիվիններ) բաղկացած են միայն օլիվինից և պիրոքսենից, հիմքայիններում (գաբրո, բազալտ) առկա է նաև կալցիումային պլագիոկլազ։ Թթու ապարներում (գրանիտ, լիպարիտ, դացիտ) նվազում է մագնզիում-երկաթային ու կալցիումային սիլիկատների պարունակությունը, և հանդես են գալիս ալկալիական դաշտային սպաթներ ու քվարց։ Կախված ալկալիների պարունակությունից՝ մագմատիկ ապարների յուրաքանչյուր խմբում առանձնացվում են նորմալ և ալկալիական շարքի ապարներ (ալկալիական գրանիտներ, նեֆելինային սիենիտներ, ֆոնոլիտներ)։ Մագմատիկ ապարների տարբեր տիպերի հետ կապված են լինում տարբեր օգտակար հանածոներ (օրինակ, թթու ապարների հետ՝ կապար, վոլֆրամ, ոսկի, հիմքայինների հետ՝ տիտանամագնետիտ, պղինձ, գերհիմքային ապարների հետ՝ քրոմ, պլատին, նիկել, ալկալիականների հետ՝ տիտան, ֆոսֆոր, ապատիտ, ցիրկոնիում, հազվագյուտ հողեր)։ Նշված բոլոր մագմատիկ ապարները լայնորեն տարածված են ՀՀ-ում։ Մագմատիկ ապարները ունեն տնտեսական նշանակություն. կիրառվում են որպես շինանյութ (տուֆեր, լաբրադորիտներ և այլն), հղկանյութ (պեմզա) և ջերմամեկուսիչներ (պեմզա, պեռլիտ), ինչպես նաև հումք են արժեքավոր բաղադրիչների կորզման համար (օրինակ, ալյումինիում՝ նեֆելինային սիենիտներից)։
Ակնախառ (գետակ)

Ակնախառ, գետակ Սևանա լճի ավազանում։ Սկիզբ է առնում Հայաստանի Գեղարքունիքի մարզի Զոլաքար գյուղից հարավ, Վարդենիսի հյուսիսային լանջերից և թափվում է Սևանա լիճ։ Երկարությունը մոտ 15 կմ է։


== Ծանոթագրություններ ==
Թմրանյութ (այլ կիրառումներ)

Թմրանյութ , կարող է վերաբերել՝

Թմրանյութ - թմրամիջոց, նյութ, որն առաջացնում է ընդարմացում, կոմա կամ անզգայացում՝ ցավազրկում, ցավերի նկատմամբ անզգայություն,
«Թմրանյութ» - 2015 թվականին ռեժիսոր Ռիկ Ֆամույֆայի նկարահանած ամերիկյան ֆիլմ։
Մասարետե

Մասարետե  (իսպ.՝ Mazarete), բնակավայր և մունիցիպալիտետ Իսպանիայում, մտնում է Գվալդալխարա պրովինցիայի կազմի մեջ, (Կաստիլիա Լա Մանչա ինքնավար համայնքում)։ Մունիցիպալիտետը գտնվում է Կաստիլիա Լա Մանչա շրջանում։ Բնակչությունը՝ 58 մարդ (2010 թվականի տվյալներով)։


== Բնակչություն ==


== Ծանոթագրություններ ==
Նեղ երկաթուղագծով երկաթուղի Սոբ — Նադբյորժյոն

Նեղ երկաթուղագծով երկաթուղի Սոբ — Նադբյորժյոն (հունգ.՝ Szob–Nagybörzsöny erdei vasút), հունգարական երկաթուղի, 760 մմ նեղ անվածրով, որն անցնում է անտառներով (այսպես կոչված` անտառային երկաթուղի)։ Այն կապում է Սոբ և Նադբյորժյոն քաղաքները, որոնք ձևավորվել են երեք առանձին, նախկինում իրար հետ կապ չունեցող հատվածների հիմքի վրա (ընդհանուր երկարությունը, 20,8 կմ)։ Հայտնի է իր զիգզագանման ձևով։ Կառուցվել է 1908 թվականին, վերափոխվել XX դարի ընթացքում, վերջին վերակառուցումն իրականացվել է 2016 թվականին։ Կիշիրթաշի և Նագյիրթաշի բնակավայրերի միջև ընկած հատվածը հանդիսանում է պատմական հուշարձան. դա Հունգարիայում միակ արագընթաց նեղ երկաթուղագծով երկաթուղին է։ Ճանապարհը ճանապարհորդելու համար բաց է ամռանը։ Ճանապարհորդությունն այս ճանապարհով համարվում է կատարյալ, եթե ուղևորը ճանապարհորդել է «ետ և առաջ»։


== Վագոնների տեսակները ==
Յուրաքանչյուր գծին կցված են վագոնների և լոկոմոտիվների որոշակի տեսակներ։


=== Լոկոմոտիվներ ===


=== Վագոններ ===


== Ծանոթագրություններ ==


== Գրականություն ==
Tusnádi Csaba Károly – Knausz Valéria: Magyarországi kisvasutak (Pallas Stúdió, 2004) ISBN 963920790X


== Արտաքին հղումներ ==
Börzsöny Kisvasút hivatalos honlap (հունգարերեն)
Nagybörzsönyi Erdei Vasút, kisvasut.hu (հունգարերեն)
Szob, Börzsöny Kisvasút, kisvasut.hu (հունգարերեն)
Márianosztra–Nagyirtás közötti kisvasút turisztikai célú helyreállítása Archived 2016-12-27 at the Wayback Machine., projekthonlap, Ipoly Erdő Zrt. (հունգարերեն)
Így hódította meg a Börzsönyt a kisvasút, Turista Magazin (հունգարերեն)
Kisvasutak a Börzsönyben, Szob (հունգարերեն)
Kisvasutak a Börzsönyben Archived 2014-09-13 at the Wayback Machine., Királyréti Erdei Vasút (հունգարերեն)
Forgalomszabályozás a kisvasutakon Archived 2016-03-05 at the Wayback Machine. (հունգարերեն)
Կարմիր ժապավեն

Կարմիր ժապավեն, ՄԻԱՎ/ՁԻԱՀ-ի դեմ պայքարի խորհրդանիշ, պարտադիր ատրիբուտ է համապատասխան ակցիաների համար։ Մինչ այդ օգտագործվել է կոմունիստական ուղղվածություն ունեցող երիտասարդական և մանկական կազմակերպություններում, ինչպիսիք են Պիոներականը և Հոկտեմբերյանը։


== Ատեղծման գաղափար ==
Նախքան «Visual AIDS» խմբի կողմից կարմիր ժապավենի պաշտոնական տարբերակի օգտագործումը այն օգտագործվել է այլ կազմակերպությունների կողմից, ինչպիսիք են՝ Պիոներական և Հոկտեմբերյան։ Կարմիր ժապավենի վերստեղծման գաղափարն ընդունել է «Visual AIDS» խումբը։ Քանի որ կազմակերպությունը կազմված էր պրոֆեսիոնալ նկարիչներից և արվեստի գործիչներից, ՄԻԱՎ/ՁԻԱՀ-ի դեմ պայքարի ակնառու գովազդ ստեղծելը հեշտությամբ և հաջությամբ ավարտվեց։ «Visual AIDS» խմբի վաղ գովազդային թերթիկում նշված էր․ «Կտրեք 6 սմ երկարությամբ կարմիր ժապավեն, ապա ծալեք վերևի հատվածում շրջված «V»-ի տեսքով։ Օգտագործեք անգլիական գնդասեղ, որպեսզի ամրացնեք այն հագուստի վրա»։


== Ճանաչում ==
«Կարմիր ժապավեն» նախագիծը պաշտոնապես մեկնարկել է 1991 թվականի հունիսի 2-ին՝ «Թոնի մրցանակի» 45-րդ ամենամյա արարողության ժամանակ։ Բոլոր մրցանակակիրներին և մասնակիցներին առաջարկվել է կրել այսպիսի ժապավեններ։ Մամլո հաղորդագրության համաձայն՝ ազդարարվել է «Կարմիր ժապավեն» նախագիծը․ 

Կարմիր ժապավենը մեծ հայտնիություն է ձեռք բերել։ Հետագա տարիներին այս ժապավենը դարձել է ոչ միայն Թոնի, այլև Օսկար և Էմմի մրցանակաբաշխություններում ընտրյալների դրես կոդ-ի մի մասը։
Սովորական կարմիր ժապավենը ոչ միայն տարածվել է ամբողջ աշխարհում միլիարդավոր օրինակներով, այլև մասամբ ձևափոխվել է։ Իսպանիայում, օրինակ, ՄԻԱՎ/ՁԻԱՀ-ի դեմ պայքարի սովորական խորհրդանիշի վրա ի հայտ է եկել արևը, որն արտացոլում է կյանքը լատինական մշակույթը։ Այսպիսի արվեստի օբյեկտը ուղեկցվում է ծանոթագրություններով՝ հավասարության տեսքով․ ժապավենի նկար + արևի պատկեր = «Lucha Latina Contra el SIDA» (Լատինոյի պայքարը ՄԻԱՎ/ՁԻԱՀ-ի դեմ)։ Աֆրիկայում և աֆրոամերիկյան համայնքում ժապավենը փոխվել է ավանդական գույնով։ Էմորիի համալսարանը, որն աշխատում է սևամորթների համայնքի հոգևոր առաջնորդների հետ, ստեղծել է ապակենկարի էլեկտրոնային ուրվագիծը, որը պարունակում է կարմիր ժապավենը, որը առաջարկվել է սև եկեղեցուն ՄԻԱՎ/ՁԻԱՀ-ի դեմ պայքարի նյութերում օգտագործելու համար։


== Ծանոթագրություններ ==


== Արտաքին հղումներ ==
«Ի՞նչ է կարմիր ժապավենը»։ aids.ru։ Արխիվացված է օրիգինալից 2016-03-06-ին
.aw

.aw, Արուբայի վերին մակարդակի ազգային դոմենն է։
Արժույթ                  = Aruban florin (AWG,կոդ 533)
Դոմեն                   = .aw
ISO                     = AW
Հեռախոսային կոդ          = 297
Ժամային գոտի            = UTC-4


== Արտաքին հղումներ ==
IANA .aw whois տեղեկություն
Туса

«Туса»` Black Star Inc. լեյբլի արտիստների` Տիմատի-ի, Ջիգանի, L’One-ի և Մոտի սինգլը։ Երգը թողարկվել է 2013 թվականի ապրիլի 17-ին և հանդիսանում է Black Star Mafia-ի համատեղ ալբոմի երրորդ երգը։


== Տեղեկություն ==
Երգի երաժշտության հեղինակն է բիթմեյքեր Capella-ն (Diamond Style Productions):


== Տեսահոլովակ ==
Տեսահոլովակի նկարահանումները տեղի են ունեցել 2013 թվականի մարտին։ Հոլովակի ռեժիսորը Պավել Խուդյակովն է։ Նկարահանումներում մասնակցություն են ունեցել Black Star Inc. լեյբլի մասնակիցներ; Տիմատին, Ջիգանը, Մոտը, L’One-ը, Kristina Si-ն, Walter-ը, MC Doni-ն, DJ Philchansky-ն, ինչպես նաև բիթմեյքեր Capella-ն (Diamond Style Productions) և Մուլատը։
Տեսահոլովակի պրեմիերան տեղի է ունեցել 2013 թվականի ապրիլի 22-ին Black Star TV լեյբլի YouTube-ի պաշտոնական ալիքում։


== Առևտրական հաջողություններ ==
«Туса» սինգլը զբաղեցրել է 6-րդ հորիզոնականը iTunes Store-ում թվային վաճառքների առաջին շաբաթվա ընթացքում։ Իսկ պրեմիերայի օրը սինգլը զբաղեցրել է առաջին հորիզոնականը։


== Կոմպոզիցիաների ցանկ ==


== Թողարկման պատմություն ==


== Բանագողություն ==
Երգի տեքստը և վերադաշնակումը համարյա ամբողջությամբ նույնականացված է G.O.O.D. Music -- "Clique" թրեքի հետ, համապատասխանում է բիթի պատկերը, երգի անվանումը և նույնիսկ արագությունը` 82 BPM:


== Ծանոթագրություններ ==
Անժի

Անժի (ռուս.՝ Футбольный клуб «Анжи» Махачкала), ռուսական ֆուտբոլային ակումբ, հիմնադրվել է 1991 թվականին։


== Նվաճումներ ==


=== Ռուսաստան ===
Պրեմիեր Լիգա՝

 Բրոնզե մեդալակիր (1)՝ 2012-13Ռուսաստանի գավաթ՝

 Եզրափակչի մասնակից (2)՝ 2001, 2013Ազգային Լիգա՝

 Չեմպիոն (2)՝ 1999, 2009
Տրոմբաս

Տրոմբաս  (պորտ.՝ Trombas), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հյուսիսային մասում։ Մտնում է Պորանգատու գավառի կազմի մեջ։ Բնակչությունը կազմում է 5255 մարդ՝ 2007 թվականի տվյալներով։ Գրավում է 799,123 կմ2 տարածք։ Բնակչության խտությունը՝ 3,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 16.601.078,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 5.194,33 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,743 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Տրոմբասի մասին
Շչիտկի

Շչիտկի (ուկրաիներեն՝ Щітки), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1770 թվականին։
2001 թվականի տվյալներով Շչիտկի գյուղում բնակվում էր 1 182 մարդ։ Բնակավայրը զբաղեցնում է 1166 կմ² տարածք։ Բնակչության խտությունը կազմում էր 1013,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գումերի

Գումերի (ֆր.՝ Gumery), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 226 մարդ, բնակչության խտությունը` 20.70 մարդ/կմ²։ Բնակավայրը զբաղեցնում է 10.92 կմ² տարածք։


== Աշխարհագրություն ==
Գտնվում է Փարիզ քաղաքից 95 կմ հարավ-արևելք, Շալոն ան Շամպայն քաղաքից` 90 կմ հարավ-արևմուտք, Տրուա քաղաքից` 55 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 142 աշխատունակ (15-64 տարեկան) բնակիչ, որոնցից ակտիվ էին 107-ը, իսկ ոչ ակտիվները` 35։ Ակտիվության ցուցանիշը կազմում է 75,4 %։ 107 աշխատունակ մարդկանցից աշխատել է 99 անձ (55 տղամարդ և 44 կին)։ Գործազուրկ են եղել 8 անձ (4 տղամարդ և 4 կին)։ 35 անաշխատունակներից 6-ը եղել են աշակերտներ կամ ուսանողներ, 15-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զեմլյանկովսկի գյուղական խորհուրդ (այլ կիրառումներ)

Զեմլյանկովսկի գյուղական խորհուրդ, կարող է վերաբերել՝

Զեմլյանկովսկի գյուղական խորհուրդ - Ուկրաինայի Պոլտավայի մարզի Գլոբինսկի շրջանում
Զեմլյանկովսկի գյուղական խորհուրդ - Ուկրաինայի Սումիի մարզի Գլուխովսկի շրջանում
Անդրանիկ Հովսեփյան

Անդրանիկ Ռուբենի Հովսեփյան (կյանքի վերջին տարիներին ստորագրել է նաև Անդրանիկ Սևադա գրական անունով, հոկտեմբերի 15, 1914(1914-10-15), Գյուղատեղի «Խնձորուտ», Աճարկուտ, Հայաստան - հոկտեմբերի 30, 1968(1968-10-30), Երևան, Հայկական ԽՍՀ, ԽՍՀՄ), հայ արձակագիր, դրամատուրգ, լրագրող, ԽՍՀՄ գրողների միության անդամ 1939 թվականից։ ԽՄԿԿ անդամ 1939 թվականից։
Ծնվել է Խնձորուտ գյուղում (այժմ՝ Վանաձոր քաղաքի շրջագծում)։ Ավարտել է Երևանի պետական համալսարանի բանասիրական ֆակուլտետը։ Աշխատել է Լենինականի «Մանածագործ» և «Բանվոր» թերթերի խմբագրություններում։ Եղել է Հայաստանի գրողների միության Լենինականի բաժանմունքի պատասխանատու քարտուղարը։ Լենինականի թատրոնը բեմադրել է նրա «Ղուկաս Ղուկասյան», «արտակարգ լիազոր», «Բուք» դրամաները։ Անդրանիկ Հովսեփյանի «Սիրտը» վեպը լույս է տեսել ռուսերեն (1952)։ Մահացել է Երևանում։


== Ա. Հովսեփյանի երկերի մատենագրություն ==
Մուտք, Լենինական, 1938, 46 էջ։
Սիրտը (վեպ), Երևան, Պետհրատ, 1940, 411 էջ։
Կյանքի սերը, Լենինական, 1946, 133 էջ։
Սիրտը, հ. 1-2, Երևան, Հայպետհրատ, 1947, 622 էջ։
Առավոտ (վեպ), Երևան, Հայպետհրատ, 1955, 626 էջ։
Ղուկաս Ղուկասյան, Երևան, 1955, 115 էջ։
Սիրտը, Երևան, Հայպետհրատ, 1957, 642 էջ։
Անմահության ուղին, Երևան, Հայպետհրատ, 1962, 328 էջ։
Հանգիստ խղճով, Երևան, «Հայաստան», 1967, 164 էջ։
Բուք, Երևան, «Հայաստան», 1970, 184 էջ։
Սիրտը, Երևան, «Հայաստան», 1974, 589 էջ։


== Աղբյուրներ ==
Սեն Լիե

Սեն Լիե (ֆր.՝ Saint-Lyé), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 2889 մարդ, բնակչության խտությունը` 88.35 մարդ/կմ²։ Բնակավայրը զբաղեցնում է 32.7 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հարավ-արևելք, Շալոն ան Շամպայն քաղաքից` 75 կմ հարավ, Տրուա քաղաքից` 10 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1923 աշխատունակ (15-64 տարեկան)  բնակիչ, որոնցից ակտիվ էին 1343-ը, իսկ ոչ ակտիվները` 580։ Ակտիվության ցուցանիշը կազմում է 69,8 %։ 1343 աշխատունակ մարդկանցից աշխատել է 1262 անձ (658 տղամարդ և 604 կին)։ Գործազուրկ են եղել 81 անձ (35 տղամարդ և 46 կին)։ 580 անաշխատունակներից 159-ը եղել են աշակերտներ կամ ուսանողներ, 236-ը` թոշակառուներ, իսկ 185-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(4653) Տոմասո

(4653) Տոմասո (անգլ.՝ Tommaso), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,683378 ա. մ., առավելագույնը մոտենում է 2,2112 ա. մ. հեռավորության վրա և հեռանում 3,1555 ա. մ.։ Արեգակի շուրջ մեկ ամբողջական պտույտ է կատարում 1605,54 երկրային օրվա ընթացքում, իր ուղեծրով շարժվելով միջինում 0,224224 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4653) Տոմասո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ցարեդարովկա (գյուղ, Լոզովայայի շրջան)

Անվան այլ կիրառումների համար տե՛ս՝ ՑարեդարովկաՑարեդարովկա (ուկրաիներեն՝ Царедарівка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1897 թվականին։
2001 թվականի տվյալներով Ցարեդարովկա գյուղում բնակվում էր 784 մարդ։ Բնակավայրը զբաղեցնում է 1897 կմ² տարածք։ Բնակչության խտությունը կազմում էր 413,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հրեշի ձայնը (ֆիլմ)

Հրեշի ձայնը (անգլ.՝ A Monster Calls), ռեժիսոր Խուանա Անտոնիո Բայոնայի նկարահանծ ֆիլմը։ Սցենարը գրել է Պատրիկ Նեսսը 2011 թվականին հրատարակված իր համանուն վեպի հիման վրա։ Համաշխարհային պրիմերիան կայացել է 2016 թվականի սեպտեմբերի 10-ին Տորոնտոյի կինոփառատոնում։ Ֆիլմը թողարկվել է Իսպանիայում 2016 թվականի հոկտեմբերի 7-ին։


== Սյուժե ==
Տասներեքամյա մի տղայի՝ Քոնորի մոր մոտ քաղցկեղ էր հայտնաբերվել։ Տղան չէր ցանկանում հաշտվել այն մտքի հետ, որ մայրն այլևս չէր լինելու։ Իր ապրումները հաղթահարել նրան օգնում է իր երազների հրեշը, որը ծառանման էր։ Վերջինս տղային պատմում է երեք իրական պատմություններ, իսկ Քոնըրը կիսվում է նրա հետ իր մտավախություններով և պատմությամբ։


== Դերերում ==
Լուիս ՄաքԴուգալ ---- Քոնոր
Լիամ Նիսըն      ---- հրեշ
Թոբի Քեբբել     ---- Քոնորի հայրը
Ֆելիսիտի Ջոնս   ---- Քոնորի մայրը
Սիգուրնի Ուիվեր ---- Քոնորի տատիկը
Ջերալդին Չապլին---- դպրոցի տնօրեն
Ջեյմս Մելվիլ    ---- Հարրի /կռվարար դասընկերը


== Արտադրություն ==
2014 թվականի մարտին Ֆոքյուս Ֆիչըրսը (անգլ.՝ Focus Features) գնեց գրքի էկրանավորման իրավունքը։ Ապրիլին հայտնի դարձավ, որ Քոնըրի մոր դերը խաղալու է 
Ֆելիսիտի Ջոնսը։ Մայիսին նախագծին միացավ Լիամ Նիսընը, որը խաղաց հրեշի դերը։ Օգոստոսին դերասանական կազմին միացան Սիգուրնի Ուիվերը և 'Թոբի Քեբբելը։ Ֆիլմի նկարահանումները կատարվեցին Իսպանիայում և Անգլիայում՝ սկսած 2014 թվականի սեպտեմբերի 30-ից.:


== Քննադատութուն ==
Կինոքննադատների կողմից ֆիլմը ստացավ բավականին շատ դրական գնահատականներ։ Ռոթթեն Թըմաթոուս (անգլ.՝ Rotten Tomatoes) կայքում ֆիլմի վարկանիշը 83 % -ի է հասել, 10 միավորից՝ 7.4: Մետակրիտիկ (անգլ.՝ Metacritic) կայքում ֆիլմը վաստակել է 100-ից 76 միավոր։


== Ծանոթագրություններ ==
Չերնովայա (Պեսչանայայի վտակ)

Անվան այլ կիրառումների համար տե՛ս՝ Չերնովայա (այլ կիրառումներ)Չերնովայա (ռուս.՝ Черновая), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Պեսչանայայի գետի աջ ափով՝ 87 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տուպլովա

Տուպլովա (էստ․՝ Tuplova), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օբերշտադիոն

Օբերշտադիոն  (գերմ.՝ Oberstadion), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 1577 մարդ (ըստ 2010 թվականի դեկտեմբերի 31-ի)։ Տարածքը կազմում է 15,80 կմ²։ Պաշտոնական կոդ՝ 08 4 25 091։


== Ծանոթագրություններ ==


== Արտաքին հղումներ ==
Պաշտոնական էջ
Don't Know What to Do

«Don't Know What to Do», հարավկորեական Blackpink գըրլ բենդի երգը։ Այն գրել են Բրայան Լին և Թեդի Փաքը, վերջինս այն պրոդյուսերավորել է 24-ի, Bekuh Boom-ի և R.Tee.-ի հետ միասին։ Այն խմբի երկրորդ՝ «Kill This Love» մինի ալբոմի երկրրդ երգն է։


== Առաջխաղացում ==
Երգի առաջխաղացման համար խումբը այն կատարել է հարավկորեական մի քանի երաժշտական նախագծերի ժամանակ, ներառյալ «Inkigayo»-ում։ Խումբը այն նաև կատարել է 2019 թվականի ապրիլին՝ Կոաչելլա ամենամյա փառատոնի ժամանակ։


== Առևտրային հաջողություն ==
Հարավային Կորեայում այն դեբյուտ է կատարել Gaon Digital Chart չարթի 121-րդ հորիզոնականում, հետագայում հասել է մինչև 38-րդ հորիզոնական։ Ճապոնիայում այն դեբյուտ է կատարել Japan Hot 100 չարթի 49-րդ հորիզոնականում։


== Պարային պրակտիկայի հոլովակ ==
Ապրիլի 15-ին «Don't Know What to Do» երգի պարային պրակտիկայի հոլովակը թողարկվել է Blackpink-ի ՅուԹյուբյան պաշտոնական ալիքում։ 2020 թվականի դեկտեմբերի տվյալներով այն ունի ավելի քան 170 միլիոն դիտում և 2 միլիոնից ավել հավանում։


== Կենդանի կատարումներ ==
Երգը կատարվել է խմբի In Your Area համաշխարհային շրջագայության Հյուսիսային Ամերիկայի, Եվրոպայի և Ասիայի համերգների ժամանակ։ «Don't Know What To Do»-ն ընդգրկվել է նաև A-Nation-ի շրջանակներում, Yanmar Stadium Nagai մարզադաշտում տեղի ունեցած համերգի երգացանկում։


== Չարթեր ==


== Թողարկման պատմություն ==


== Ծանոթագրություններ ==
Դուրանի կայսրություն

Դուրանի կայսրություն, պատմական աֆղանական պետություն, ընդգրկել է ժամանակակից Աֆղանստանի, Պակիստանի տարածքները, Իրանի հյուսիս-արևելյան և Հնդկաստանի հյուսիս-արևմտյան մասերը՝ ներառյալ Քաշմիրը։ Հիմնվել է Քանդահարում, 1747 թվականին, հրամանատար Ահմադ շահ Դուրանիի կողմից։ Սակայն նրա հաջորդների օրոք կայսրությունը տրոհվել է մի քանի ինքնուրույն իշխանությունների՝ Փեշավարյան, Քաբուլյան, Քանդահարյան և Հերաթյան։ Դուրանի կայսրությունը հաճախ դիտարկվում է որպես ժամանակակից Աֆղանստան պետության նախակարապետը։


== Պատմություն ==

Նադիր շահի տիրապետությունն ավարտվեց նրա սպանությամբ՝ 1747 թվականի հունիսին։ Սպանությունը, հավանաբար, նախապես պլանավորել էր նրա եղբորորդի Ալի Քոլին, թեպետ որևէ փաստացի ապացույց չկա հօգուտ այս տեսակետի։ Այդուհանդերձ, երբ աֆղանների հրամանատարները այդ նույն թվականին, ավելի ուշ, հանդիպեցին Քանդահարի մոտակայքում՝ նոր, միացյալ պետության համար տիրակալ ընտրելու, ընտրվեց Ահմադ շահը։ Չնայած այն բանի, որ նա ավելի երիտասարդ էր, քան մնացած թեկնածուները, նրա օգտին առկա էին մի քանի գործոններ՝

Նա Ասադուլլա խանի՝ Սադոզայ կլանի պատրիարքի, ով այդ ժամանակ առավել հայտնի էր աֆղանական ցեղերի շրջանում, անմիջական հետնորդն
Նա, անկասկած, առավել խարիզմատիկ առաջնորդ ու հմուտ ռազմիկ էր, ով իր տրամադրության տակ մի քանի հազար հեծելազորային լավ պատրաստված, արագաշարժ ուժեր ուներ
Ոչ պակաս կարևոր՝ նա նշանակալի ներդրում ուներ Նադիրնշահի գանձարանում։Ահմադ շահը դարձավ տիրակալ և ընդունեց «Դուրանի» («Մարգարիտների մարգարիտ») կոչումը։ Այս կոչումը, հավանաբար, ինչպես հաստատում են ոմանք, առաջ է բերել հենց ինքը՝ Ահմադ շահը։ Աֆղանները այդուհետ հայտնի են որպես Դուրանիներ, և իրենց անունով նոր պետությունը սկսել է կոչվել Դուրանի տերություն։
Ահմադ շահը իր կառավարումը սկսեց գիլզաների ցեղերի հետ համատեղ Գազնիի, ապա՝ Քաբուլի գրավումով։ 1749 թվականին Մողոլական տերությունը ստիպված եղավ զիջել Սինդը, Փենջաբը և Ինդոս գետի վրա եղած անցարանը, որպեսզի իրեն պաշտպանի աֆղանական ներխուժումից։ Այս կերպ աֆղանները առանց կռվի զգալի տարածքներ ձեռք բերեցին արևելքում, Ահմադ շահը արևելքում զավթեց Հերաթը, որտեղ իշխում էր Նադիր շահի թոռը՝ շահ Ռուհը։ Հերաթը հանձնվեց մոտ մեկ տարի տևած պաշարումից և արյունահեղ մարտից հետո՝ այնպես, ինչպես Մաշհադը (մեր օրերում գտնվում է Իրանում)։ Ահմադն այնուհետև բանակն ուղարկեց գրավելու Հինդուկուշ լեռներից հյուսիս գտնվող շրջանները։ Կարժ ժամանակում հզոր բանակի շնորհից նրա վերահսկողության ներքո հայտնվեցին Հյուսիսային Աֆղանստանի թուրքմենական, տաջիկական և խազարական ցեղերը։ Ահմադը Մեծ Մողոլների կայսրություն ներխուժեց երրորդ, ապա նաև չորրորդ անգամ, ամրապնդեց իր վերահսկողությունը Փանջաբի, Սինդի և Քաշմիրի վրա։ Այդ ժամանակ, 1757 թվականին նա զավթեց Դելին, բայց Մողոլական դինաստիային թույլ տվեց քաղաքում պահպանելու իրենց ձևական վերահսկողությունը այնքան ժամանակ, քանի կառավարիչը կճանաչի Ահմադ շահի սյուզերենությունը Փենջաբում, Սինդում և Քաշմիրում։ Իր շահերի պաշտպանության նպատակով երկրորդ որդուն՝ Թիմուր շահին թողնելով այստեղ՝ Ահմադ շահը հեռացավ Հնդկաստանից և վերադարձավ Աֆղանստան։


== Ծանոթագրություններ ==
Հակոբ Գենջյան

Հակոբ Գենջյան (գրական կեղծանուն՝ Կարա-Դարվիշ, 1872, Ստավրոպոլ, Ռուսական կայսրություն - դեկտեմբերի 16, 1932(1932-12-16), Թիֆլիս, ԱԽՖՍՀ, ԽՍՀՄ), հայ գրող, թարգմանիչ։


== Կենսագրություն ==
1893 թվականին ավարտել է Նոր Նախիջևանի թեմական սեմինարիան։ Եղել է գրագիր, ուսուցիչ։ Գրել է բանաստեղծություններ, պատմվածքներ, վիպակներ։ 1910-ական թվականներին տարվել է ֆուտուրիզմով, փորձել այն արմատավորել հայ քնարերգության մեջ։ «Երվանդ Գոշ» (1911 թ.) վիպակում ստեղծել է կյանքի վերանորոգման էկլեկտիկ ուսմունք՝ համատեղելով լուսավորականությունն ու քրիստոնեությունը, տուրք տվել ժամանակի անհատապաշտական ու հուսահատական տրամադրություններին։ «Կյանքի ջութակը» (1917 թ.) վիպակում գերիշխում են նատուրալիստական տեսարանները։ «Օրերից առաջ» (1928 թ.) երկը փորձ է՝ իմաստավորելու նախահեղափոխական մտավորականության կյանքը։ Կարա-Դարվիշը թարգմանություններ է արել Ուոլթ Ուիթմենից։ Հայերենից ռուսերեն է թարգմանել Ալեքսանդր Շիրվանզադեի, Լևոն Շանթի, Ավետիս Ահարոնյանի առանձին ստեղծագործություններ։


== Երկեր ==
Կյանքի ջութակը, Ե., «Դարակ», 2019, 84 էջ։ Խմբագիր՝ Հովիկ Չարխչյան։


== Ծանոթագրություններ ==
Օրոտինա (գավառ)

Օրոտինա (իսպ.՝ Orotina), գավառ Կոստա Ռիկայի Ալախուելա նահանգում։


== Աշխարհագրություն ==
Գտնվում է նահանգի ծայր հարավային մասում։ Սահմանակից է Սան Խոսեի նահանգին։ Վարչական կենտրոնը Օրոտինա քաղաքն է։
Բնակչությունը ըստ 2011 թվականի տվյալների կազմում է 20 341 մարդ։ Տարածքը՝ 141.92 կմ²։


== Շրջաններ ==
Գավառը բաժանված է 5 շրջանների՝

Օրոտինա
Էլ Մաստատե
Ասենդա Վիեխա
Կոյոլար
Լա Սեյբա


== Պատմություն ==
Գավառը հիմնադրվել է 1908 թվականի օգոստոսի 1-ին։


== Ծանոթագրություններ ==
Կուզիլի (այլ կիրառումներ)

Կուզիլի, կարող է վերաբերել՝

Կուզիլի - գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Կուզիլի - գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Յուջին Սերնան

Յուջին Էնդրյու (Ջին) Սերնան (անգլ.՝ Eugene Andrew «Gene» Cernan, մարտի 14, 1934(1934-03-14)[…], Չիկագո, Իլինոյս, ԱՄՆ - հունվարի 16, 2017(2017-01-16)[…], Հյուստոն), ամերիկացի տիեզերագնաց-օդաչու, ռազմածովային նավատորմի 3-րդ կարգի կապիտան։
Ավարտել է Լաֆայեթի (նահանգ Ինդիանա) Փերդյուի համալսարանը (ստացել գիտությունների բակալավրի աստիճան) և Մոնթերեյի (նահանգ Կալիֆոռնիա) ԱՄՆ-ի ռազմածովային դպրոցը (ստացել գիտությունների մագիստրոսի աստիճան)։ 
Միացյալ Նահանգների տիեզերագնացների խմբում ընդգրկվել է 1963 թվականին։ 1966 թվականի հունիսի 3-6-ը, Թոմաս Ստաֆորդի հետ, որպես 2-րդ օդաչու, թռիչք է կատարել «Ջեմինի-9» տիեզերանավով։ 1969 թվականի մայիսի 18—26-ը, Թոմաս Ստաֆորդի և Ջոն Յանգի հետ, որպես լուսնախցիկի օդաչու, «Ապոլլոն 10» տիեզերանավով թռիչք է կատարել դեպի Լուսին։ 1972 թվականի դեկտեմբերի 7—9-ը՝ Հարիսոն Շմիդտի և Ռոլանդ Էվանսի հետ, որպես հրամանատար, «Ապոլլոն-17» տիեզերանավով թռիչք է կատարել դեպի Լուսին։ 
Սենանը տիեզերքում (երեք թռիչքների ընթացքում) եղել է 566 ժ 16 ր։


== Ծանոթագրություններ ==
Ապագա (հանդես)

Անվան այլ կիրառումների համար տե՛ս՝ Ապագա (այլ կիրառումներ)«Ապագա», հայագիտական իրանագիտական եռամսյա հանդես։ Առաջին և երկրորդ միացյալ համարները լույս են տեսել 2000 թվականի ամռանը, Թեհրանում՝ հայերեն, պարսկերեն և անգլերեն։ Արտոնատեր և գլխավոր խմբագիր՝ Էդիկ Բաղդասարյան։


== Արտաքին հղումներ ==
Ապագա
Էդիկ Բաղդասարյան
Մոհամադ Ռասուլոֆ

Մոհամադ Ռասուլոֆ (պարսկերեն՝ محمد رسولاف, 1972 կամ 1973, Շիրազ, Իրան), իրանցի անկախ կինոռեժիսոր, սցենարիստ, պրոդյուսեր։ Բազմաթիվ կինոփառատոների և մասնագիտական կինոմրցանակների դափնեկիր։


== Կենսագրություն ==
Մոհամադ Ռասուլոֆը ծնվել է 1972 թվականին Իրանի  Շիրազ քաղաքում։ Ինը տարեկանում խաղացել է Շիրազի թատրոնում։ Թեհրանում ուսանել է սոցիոլոգիա։ Ապրում և ստեղծագործում է Թեհրանում և Համբուրգում։
Մոհամադ Ռասուլոֆի առաջին լիամետրաժ գեղարվեստական ֆիլմը՝ «Աղջանուղջ» (Gagooman), թողարկվել է 2002 թվականին և արժանացել է «Բյուրեղապակյա Սիմուրգ» մրցանակի՝ որպես Թեհրանի 2003 թվականի «Ֆաջր» կինոփառատոնի լավագույն ֆիլմ։ Երկրորդ ֆիլմը՝ «Երկաթյա կղզին» (Jazire-ye ahani), նկարահանվել է 2005 թվականին։
2010 թվականին Մոհամադ Ռասուլոֆը ձերբակալվել է նկարահանման հրապարակում և մեղադրվել առանց թույլտվության նկարահանումների համար։ Իրանական իշխանությունների կողմից դատապարտվել է վեց տարվա ազատազրկման։ Պատիժը կրճատվել է մինչև մեկ տարի և ազատ է արձակվել գրավի դիմաց։
2011 թվականին Մոհամադ Ռասուլոֆի «Մնաս բարով» ֆիլմն (2011) ընդգրկվել է Կաննի միջազգային կինոփառատոնի ծրագրում, ինչի շնորհիվ  Ռասուլոֆի՝ երկրից դուրս գալու արգելքը հանվել է։ 2013 թվականին «Ձեռագրերը չեն այրվում» ֆիլմից (2013) և Կաննի 66-րդ միջազգային կինոփառատոնում դրա ցուցադրությունից հետո Թեհրանի օդանավակայնում առգրավվել են նրա անձնագիրն ու անձնական իրերը։ Ռասուլոֆը գրավի դիմաց  ազատ է արձակվել։


== Մրցանակներ ==
2013 թվականին Թելուրայդի 40-րդ կինոփառատոնում Արծաթե մեդալ է շնորհվել Մոհամադ Ռասուլոֆին, Քոեն եղբայրներին և Ռոբերտ  Ռեդֆորդին։


== Ֆիլմեր ==
Աղջամուղջ (2002, վավերագրական)
Երկաթե կղզին (2005)
Ճերմակ մարգագետինները (2009)
Մնաս բարով (2011)
Ձեռագրերը չեն այրվում (2013)
Անկաշառը (2017)


== Ծանոթագրություններ ==


== Արտաքին հղումներ ==
Մոհամադ Ռասուլոֆ Internet Movie Database կայքում
Բետպակ Դալա

Բետպակ Դալա (ղազ.՝ Бетпақдала), անապատ Ղազախստանում, Սարիսու գետի ստորին հոսանքի արևմուտքում։ Գտնվում է Չու գետի (Հարավում) և Բալխաշ լճի (արևելքում) միջև։ Տարածությունը շուրջ 75․000 կմ², բարձրությունը մինչև 974 մ (հարավ-արևելքում, Ջամբուլ լեռ)։


== Անվանում ==
Տարածված է նաև անվանման «Բեդպակ դալա» ձևը։ Առաջացել է թյուրքերեն բատպակ «խրուտ» կամ պարսկերեն դեբախտ «չարաբաստիկ» և թյուրքերեն դալա «հարթավայր» բառերից։
Ռուսներն այն անվանում են նաև Северная Голодная степь (թարգմ․՝ Հյուսիսային սովյալ տափաստան)։


== Ծանոթագրություններ ==
Ռեթենբախ (Վերին Պֆալց)

Անվան այլ կիրառումների համար տե՛ս՝ Ռեթենբախ (այլ կիրառումներ)Ռեթենբախ (գերմ.՝ Rettenbach), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 1776 մարդ, տարածքը՝ 26,72 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 150։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Հաղպատի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Հայաստանի Հանրապետության Լոռու մարզի Հաղպատ գյուղի պատմության և մշակույթի հուշարձանների ցանկը, որը 2004 թվականին հաստատվել է Հայաստանի կառավարության կողմից։ Ցանկում ներառված է ընդամենը 269 հուշարձան (40 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Դենիս Գուսև

Դենիս Գուսև (ռուս.՝ Денис Гусев, օգոստոսի 11, 1981(1981-08-11), Տիխորեցկ, Կրասնոդարի երկրամաս, ՌԽՖՍՀ, ԽՍՀՄ), ռուս պրոֆեսիոնալ բոդիբիլդեր։ Դենիսը եղել է առաջին պրոֆեսիոնալ ռուս բոդիբիլդիստը։
Դենիս Գուսևը կշռում է 100-102 կգ, իսկ հասակը կազմում է 186 սմ։ Երկգլուխ մկանը կամ բիցեպսը ունի 43-44 սմ երկարություն։ Կրծքավանդակը՝ 114-116 սմ է, իսկ իրանը՝ 79-83 սմ։


== Կենսագրություն ==
Դենիս Գուսևը ծնվել է 1981 թվականի նոյեմբերի 8-ին Կրասնոդարի երկրամասի Տիխորեցկ քաղաքում։ Դեռևս մանկուց հետաքրքրված է եղել տարբեր սպորտաձևերով։
Մանկուց ի վեր զբաղվել է ուշուի, կարատե, բասկետբոլ, վոլեյբոլ մարզաձևերով և պարով։ Նա տաս տարեկան հասակում մասնագետի խորհրդով ընդունվել է աթլետիկայի դպրոց և հասել բարձր արդյունքների։ Նա հաղթել է Կրասնոդարի երկրամասի իր հասակակիցների առաջնությունը՝ աթլետիկայի ասպարեզում։
1998 թվականից կրթությունը շարունակել է Կուբանի ֆիզիկական կուլտուրայի պետական ​​համալսարանում։ 2002 թվականին այն ավարտել է գերազանցությամբ և ստացել բակալավրի աստիճան։
2002-2007 թվականին Դենիսը աշխատել է «Եվրոսետ» կազմակերպությունում։ Դադարից հետո, 2013 թվականից սովորում է «Վիլաջիո Էստատե» ընկերությունում։
Ունի լավ տեսական գիտելիքներ և մարզիկի փորձ։


== Ծանոթագրություններ ==


== Արտաքին հղումներ ==
Բոդիբիլդեր Դենիս Գուսևի ֆեյսբուքյան էջը
Ռուս մարզիկի ինստագրամյան էջը
Սոմենկի

Սոմենկի (ռուս.՝ Соменки), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոստկովա

Կոստկովա (էստ․՝ Kostkova), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բրաքեն շրջան (Կենտուկի)

Բրաքեն շրջան (անգլ.՝ Bracken County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 526 կմ² է, բնակչությունը՝ 8.488 մարդ (2010 թ. տվյալներով)։ Շրջկենտրոնն է Բրուկսվիլ բնակավայրը։ Կազմավորվել է 1796 թ.։
Սոկոտո (քաղաք)

Սոկոտո , քաղաք Նիգերիայում, նույնանուն նահանգի վարչական կենտրոնն է։ Քաղաքը գտնվում է Սոկոտո եւ Ռիմա գետերի  միախառնման տեղում։ Բնակչությունը կազմում է 427 760 մարդ (2006 թվականի մարդահամարով)։


== Պատմություն ==
Սոկոտոն հիմնադրվել է 1804 թվականին որպես շեյխ Օսման դան Ֆոդիոյի ռազմական շտաբ, որը գլխավորել է սրբազան պատերազմը (Ջիհադ) ֆուլբե անհավատների դեմ։ 1809 թվականին քաղաքը ժամանակավորապես դարձավ պետության մայրաքաղաք։ Քաղաքում է գտնվում Սուլթան Օսման դան Ֆոդիոյի գերեզմանը։
Քաղաքը բարգավաճման գագաթնակետին հասավ 1820-ական թվականներին, սակայն հետո սկսեց անկում ապրել։ 1903 թվականին Սոկոտոն բրիտանական զորքերի կողմից գրավվեց Ֆրեդերիկ Լուգարդի ղեկավարությամբ։


== Նորագույն ժամանակաշրջան ==
Քաղաքի շրջակայքում տարբեր գյուղատնտեսական մշակաբույսեր են աճեցվում, օրինակ` յամսը, արախիսը և մանյոկը։ Քաղաքում կա համալսարան և օդանավակայան։


== Կլիմա ==


== Ծանոթագրություն ==


== Արտաքին հղումներ ==
H.A.S. Johnston. The Fulani Empire of Sokoto. — London. Ibadan. Nairobi: Oxford University Press, 1967. — 312 p.
Վիկտոր Դոլիձե

Վիկտոր Իսիդորի Դոլիձե (վրաց.՝ ვიქტორ ისიდორეს ძე დოლიძე, հուլիսի 30, 1890(1890-07-30), Օզուրգեթ, Վրաստան - մայիսի 24, 1933(1933-05-24), Թիֆլիս, ԱԽՖՍՀ, ԽՍՀՄ), վրացի կոմպոզիտոր։


== Կենսագրություն ==
Վիկտոր Դոլիձեն ծնվել է Քութայիսի նահանգի Օզուրգեթ քաղաքում, աղքատ ընտանիքում:Սովորել է Թիֆլիսի առևտրական ուսումնարանում։ 1910 թվականին մանդոլինահարների մրցույթում գրավել է առաջին տեղը։
Ուսումնարանն ավարտելուց հետո ընդունվել է Կիևի առևտրային ինստիտուտ, որտեղ սովորելուն զուգահեռ հաճախել է երաժշտական դպրոց՝ ջութակի ու կոմպոզիցիայի դասարաններ։ 1917 թվականին ավարտել է ուսումնարանն ու վերադարձել է Վրաստան, սկսել է զբաղվել երաժշտությամբ։
Վիկտոր Դոլիձեն գրել է մի շարք օպերաներ, այդ թվում՝ վրացական առաջին կատակերգական օպերան՝ «Քեթո և Կոտե», որի լիբրետոն 1919 թվականին գրել է ինքը Ավքսենտի Ցագարելիի «Խանումա» կատակերգության հիման վրա։ Մասնագիտական գրականության մեջ այդ ստեղծագործությունը կոչվում է նաև օպերետ։
1920-ական թվականների վերջին ու 1930-ական թվականների սկզբին զբաղվել է օսեթական երաժշտական բանահյուսության նմուշների հավաքման ու ձայնագրման աշխատանքներով։ Գրել է նվագախմբային մինիատյուրներ («Օսեթական լեզգինկա», «Հրավերի պար»՝ «Խոնգա-կաֆթ» և այլն)։ 1931 թվականին Վիկտոր Դոլիձեն սկսել է աշխատել «Զամիրա» օպերայի վրա, որ գրել է օսեթական «Չերմեն» ու «Զամիրա» ազգային լեգենդների հիման վրա (օպերան մնացել է անավարտ)։
Մահացել է 1933 թվականի մայիսի 24-ին Թբիլիսիում։


== Ծանոթագրություններ ==
Վերխնի Ստուդյոնի

Վերխնի Ստուդյոնի (ուկրաիներեն՝ Верхній Студений), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Վերխնի Ստուդյոնի գյուղում բնակվում էր 759 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աննա Անտրոպի

Աննա Անտրոպի (անգլ.՝ Anna Anthropy, ), վիդեո խաղերի ամերիկացի դիզայներ։ Նրա աշխատանքներն են Mighty Jill Off-ը և Dys4ia-ը։


== Գործունեություն ==


=== Գեյմդիզայն ===
2010 թվականին, աշխատելով Koduco-ի՝ Սան Ֆրանցիսկոյում հիմնված խաղերի մշակման ընկերության հետ, Մարդրոպին օգնել է մշակել iPad-ի «Pong Vaders» խաղը։ 2011 թվականին նա թողարկեց Lesbian Spider Queens of Mars խաղը՝ որպես հարգանքի տուրք 1981 թվականի Midway Games Wizard of Wor հրատարակչի արկադային խաղին՝ քվիրային թեմայով։ 2012 թվականին Աննան թողարկել է Dys4ia խաղը։ Սա ինքնակենսագրական խաղ է հորմոնալ փոխարինող թերապիայի Anthropis-ի փորձի մասին, որը «թույլ է տալիս խաղացողին զգալ սիմուլյացիա կամ մոտենալ բանին, ինչ նա վերապրել է»։ Անտրոպին ասում է, որ իր խաղերն ուսումնասիրում են սադիզմի և խաղային դիզայնի սիրահարները, նայում են անկուշտ խաղացողների սպասելիքներին և ակնկալում, որ ծրագրավորողը պետք է ստեղծի այնպիսի խաղեր, որում խաղացողը պատժվի սխալների համար։


=== Rise of the Videogame Zinesters ===
2012 թվականին տպագրվել է մարդաբանության առաջին գիրքը՝ Rise Of The Videogame Zinesters-ը։ Հարցազրույցի ժամանակ Անտրոպին հայտարարել է, որ առաջ է մղում «հոբբիիստ-հեղինակի փոքր, հետաքրքիր, անձնական փորձի գաղափարը»։ Zinesters-ը գոյություն ունի, որպեսզի դեսպան լինի այն գաղափարի համար, թե ինչպիսին կարող են լինել տեսախաղերը։ Գիրքը նաև նվիրված է թվային խաղերի մեխանիկայի և հնարավորությունների մանրամասն վերլուծությանը, ներառյալ այն գաղափարը, որ խաղերը կարող են ավելի օգտակար լինել թատրոնի համեմատ, քան կինոն։ Անտրոպին նաև քննադատում է այն, ինչ նա կոչում է վիդեո խաղերի արդյունաբերություն, որը կառավարվում է կորպորատիվ «էլիտայի» կողմից, այն նախագծում է տեսախաղեր, որպեսզի դրանք ֆորմալ լինեն և չեն ընդունում ստեղծագործական ռիսկերը։ Zinester-ը ցանկանում է, որ սպառողները տեսախաղեր դիտեն որպես «մշակութային և գեղարվեստական արժեք», նման գեղարվեստական ուղղություններով, ինչպիսիք են կոմիքսները։ Վիդեո խաղերի արդյունաբերությունը, որը ղեկավարում է «էլիտան», թույլ չի տալիս մարդկանց տարբեր խմբերին, ինչպիսիք են քվիր-կանաց համայնքը, նպաստել խաղերի զարգացմանը և դիզայնին։ Ինչպես ասում է Անտրոպին «Ես պետք է շատ աշխատեմ, որպեսզի խաղ գտնեմ քվիր-կնոջ մասին, այնպիսի խաղ, որ նա արտացոլի իմ սեփական փորձը»։


== Խաղեր ==
Afternoon in the House of Secrets
And the Robot Horse You Rode In On
Calamity Annie
Dys4ia
Encyclopedia Fuckme and the Case of the Vanishing Entree
Gay Cats Go to the Weird Weird Woods
The Hunt for the Gay Planet
Keep Me Occupied
Mighty Jill Off
Ohmygod Are You Alright
Police Bear
Pong Vaders (on iTunes)
Queers in love at the end of the world
Redder
When Pigs Fly


== Մատենագրություն ==
Rise of the Videogame Zinesters — Seven Stories Press — 2012 — ISBN 978-1609803728
ZZT Boss Fight Books — 2014 — ISBN 978-1-940535-02-9
The State of Play: Creators and Critics on Video Game Culture — Seven Stories Press — 2015 — ISBN 9781609806392


== Ծանոթագրություններ ==
Փենդլտոն շրջան (Արևմտյան Վիրջինիա)

Անվան այլ կիրառումների համար տե՛ս՝ Փենդլտոն (այլ կիրառումներ)Փենդլտոն շրջան (անգլ.՝ Pendleton County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 808 կմ² է, բնակչությունը՝ 7, 695 մարդ (2010 թ. տվյալներով)։ Շրջկենտրոնն է Ֆրանկլին բնակավայրը։ Կազմավորվել է 1788 թ.։
Դարվիշ

Դարվիշ (Անդրե Սևրուկյան (Sevrugian), 1896, Թեհրան, Իրան - դեկտեմբերի 17, 1996(1996-12-17) կամ 1997, Հայդելբերգ, Գերմանիա), հայ նկարիչ։


== Կենսագրություն ==
Նախնական կրթությունն ստացել է ծննդավայրի ֆրանսիական վարժարանում, այնուհետև Փարիզի գեղարվեստի դպրոցում։ Փարիզից վերադառնալուց հետո Դարվիշը մտավորական ընկերների, այդ թվում՝ Սադեք Հեդայաթի, Բոզորգ Ալավիի հետ, հիմնել է փիլիսոփայական շրջանակ, որտեղ նրան տվել են «Դարվիշ» մականունը։ Մասնագիտացել է ինքնակրթությամբ, կրել պարսկական մանրանկարչոթյան ազդեցությունը։ 1922 թվականին եղել է Անդրկովկասում, որոշ ժամանակ ապրել Թիֆլիսում, անդամակցել «Հայ արվեստագետների միությանը»։ Ծննդավայրում շուրջ ինը տարի նկարազարդել է «Շահնամե»-ն, ստեղծել 416 նկար, որոնք ցուցադրվել են Ֆիրդուսու ծննդյան 1000-ամյակի տոնակատարության օրերին (1934)։ Այդ աշխատանքի համար Դարվիշին շնորհվել է «Արվեստի և գիտության» շքանշան։ Մյուս նշանակալի գործը Խայամիի քառյակների 140 նկարազարդումներն են։ Անհատական ցուցահանդեսներ է ունեցել Հնդկաստանում («Շահնամե»-ի նկարազարդումներից 100-ը գնել է Չոմբոևյի թանգարանը), Բեռլինում, Բրյուսելում ն Լոնդոնում։ Ստեղծել է հայկական պատմական թեմաներով նկարներ։ Դարվիշի գործերին բնորոշ է ոճավորումն ու գունագեղությունը։


== Գրականություն ==
Անդրե Սևրուգյան (1894-1996)։ Քեշիշյան, Վարդի։ Մատենադարան Մաշտոցի անվան հին ձեռագրերի ինստիտուտ։ Երևան։ «Տիգրան Մեծ»։ ISBN 9789994189021


== Ծանոթագրություններ ==
Եվրոպայի առևանգումը (նկար, Տիցիան)

«Եվրեպայի առևանգումը» (իտալերեն՝ Il ratto di Europa), նկար, որ ստեղծել է իտալացի նկարիչ Տիցիան Վեչելլիոն՝ Վենետիկի գեղարվեստի դպրոցի խոշորագույն ներկայացուցիչներից մեկը, 1560 և 1562 թվականների միջև ընկած ժամանակահատվածում։ 1896 թվականից պահպանվում է ամերիկյան Իզաբելլա Ստյուարտ Գարդների թանգարանում (Բոստոն)։


== Պատմություն ==
«Եվրոպայի առևանգումը» Տիցիանի յոթ այսպես կոչված «պոեզիաներից» մեկն է, այսինքն՝ այն նկարներից, որ ստեղծվել են 16-րդ դարում իսպանացի թագավոր Ֆիլիպ II Հաբսբուրգի համար առասպելական թեմաներով։ Կտավների գաղափարները վերցված են Օվիդիոսիի «Կերպարանափոխություններ» պոեմից։
Կես դար նկարը պահվել է Իսպանիայում, ինչից հետո այն «Դիանա և Կալիստո» ու «Դիանա և Ակտեոն» նկարների հետ միասին Ֆիլիպ V թագավորը 1704 թվականին նվիրել է ֆրանսիական դեսպանին, որն էլ իր հերթին դրանք նվիրել է Օռլեանի դուքս Ֆիլիպ II-ին, որը Ֆրանսիայի ռեգենտն էր մանկահասակ Լյուդովիկոս XV-ի թագավորության ժամանակ։ Նկարն Օռլեանյան հավաքածուում մնացել է ընդհուպ մինչև 19-րդ դարի վերջը, երբ 1896 թվականին ամերիկացի բարեգործ և հավաքորդ Իզաբելլա Ստյուարտ Գարդների անունից այն վերստեղծված թանգարանի համար գնել է արվեստագետ Բեռնարդ Բերենսոնը։ Այդ թանգարանում էլ այն պահվում է մինչ օրս։


== Նկարագրություն ==
Նկարը ներկայացնում է փյունիկեցիների թագավորի դուստր Եվրոպայի առևանգումը Զևսի կողմից։ Իր կտավում Տիցիանը հին հույների գերագույն աստծուն պատկերել է սպիտակ ցլի տեսքով, որը լողում է ալիքի կատարին։ Նրա մեջքին գեղեցկուհի Եվրոպան է, որը մի ձեռքով բռնել է նրա եղջյուրից, իսկ մյուսով փորձում է կարմիր շարֆը թափահարելով գրավել ափին մնացած իր ընկերուհիների ուշադրությունը։


== Տիցիանի «պոեզիաները» ==

		
		
		
		
		
		


== Ծանոթագրություններ ==
Վալենտին Վոլկով

Վալենտին Վիկտորովիչ Վոլկով (ապրիլի 7 (19), 1881, Ելեց, Օրյոլի նահանգ, Ռուսական կայսրություն - նոյեմբերի 8, 1964(1964-11-08), Մինսկ, Բելառուսական ԽՍՀ, ԽՍՀՄ), խորհրդային նկարիչ։ ԲԽՍՀ ժողովրդական նկարիչ (1955)։


== Կենսագրություն ==
1901–1907 Սովորել է Պենզայի գեղարվեստական ուսումնարանում Կ․ Ա․ Սավիցկու մոտ
1907–1915 Սովորել է Պետերբուրգի Գեղարվեստի ակադեմիայումԴասավանդել է Վիտեբսկի գեղարվեստական տեխնիկումում (1923–1929), Բելառուսի թատերա-գեղարվեստական ինստիտուտում (1953–1964, պրոֆեսոր՝ 1957 թվականից)


== Ստեղծագործություններ ==
Պետրոգրադի տոնական ձևավորման պաննոների էսքիզների հեղինակ (ջրաներկով 1918 թվական, Ռուսական թանգարան, Լենինգրադ)
Վ․ Ի․ Լենինի դիմանկար (1926 թվական, ԲԽՍՀ Գիտությունների Ակադեմիա , Մինսկ)
«Բուհականները» 1947
«Մինսկը 1944 թվականի հուլիսի 3-ին» 1946–1955 վերջին երկուսն ԲԽՍՀ Գեղարվեստի թանգարանում, Մինսկ)Պարգևատրվել է «Պատվո նշան» շքանշանով։


== Ծանոթագրություններ ==
Ավալյան

Ավալյան, հայկական ազգանուն։


== Ազգանունը կրողներ ==
Անանի Ավալյան (1855-1910), դերասանուհի։
Արմենակ Ավալյան (1905-?), թղթակից։
Գառնիկ Արմենակի Ավալյան (1962), ֆուտբոլիստ, հարձակվող։
Էդուարդ Հայկի Ավալյան (1925-1982), զինվորական, Հայրենական մեծ պատերազմի մասնակից։
Հ. Ավալյան (?-20-րդ դար), թղթակից։
Մկրտիչ Ներսեսի Ավալյան, (1850-1909), դերասան, թարգմանիչ։
Տաճատ Մկրտչի Ավալյան (1880-1921), դերասան, թատերական, կուսակցական գործիչ։


== Տես նաև ==
Մելիք-Ավալյան


== Ծանոթագրություններ ==
Ստեպնոյե (Ցելինսկի շրջան)

Ստեպնոյե (ռուս.՝ Степное), գյուղ Ռուսաստանի Ռոստովի մարզի Ցելինսկի շրջանում։ Մտնում է Յուլովսկոյե գյուղական համայնքի կազմի մեջ։
Մալվինա (կերպար)

Անվան այլ կիրառումների համար տե՛ս՝ Մալվինա (այլ կիրառումներ)Ալեքսեյ Տոլստոյի «Ոսկե բանալի կամ Բուրատինոյի արկածները» (1936) գրքի ճենապակյա գլխով և կապույտ մազերով հերոսուհին։
Մալվինան գորշ կապտավուն մազերով աղջիկ է, հանդիսանում է Կարաբաս Բարաբասի տիկնիկային թատրոնի ամենագեղեցիկը։ Նա ունի ճենապակյա գլուխ և բամբակով լցոնված մարմին։
Մալվինան դաժան Բարաբասից փախչում է անտառ և հանդիպում Բուրատինոյին։ Անտառի կենդանիները, թռչունները և մի քանի միջատներ սիրահարվում են նրան, քանի որ նա շատ նուրբ և գեղեցիկ է։ Նրանք Մալվինային տալիս են այն ամենը, ինչը որ անհրաժեշտ է կյանքի համար։
Մալվինայի գլխավոր ուղեկիցը Արտեմոն պուդելն է։


== Անուն ==
Մալվինան ռուսական ռոմանտիկ պոեզիայի ընդհանուր անուն է։ Այն հաճախ հանդիպում է Վասիլի Ժուկովսկու, Կոնստանտին Բատյուշկովի և Ալեքսանդր Պուշկինի ստեղծագործություններում։ Այս անունը իր հանրաճանաչությունը ձեռք է բերել 18֊րդ դարում՝ Օսիանի բանաստեղծությունների շնորհիվ։ Մալվինան եղել է Օսիանի մահացած որդու ընկերուհին։ Պոեզիայի այս անունը աստիճանաբար գործածվեց ռոմանսներում։ Տոլստոյը իր հերոսուհուն նույնպես տվեց այս անունը, որն արդեն ռուսական ընթերցողի ականջներում էր։


== Նախատիպ ==
Մալվինայի նախատիպը Կարլո Կոլլոդիի «Պինոկիոյի արկածները» գրքի հերոսուհի բարի փերին է, ում մազերը նույնպես մուգ կապույտ էր։
Բացի այդ, Մալվինայի պատկերով արտացոլվում է Կոլումբինայի մի շարք առանձնահատկությունները` իտալական դիմակահանդեսի կատակերգական կոմպոզիցիայի բնույթը։ Կոլոբինայի պատկերով հիմնականում ցուցադրվում է գեղեցկությունը, ինչպես նաև շեշտը դրվում է ազնվության, պարկեշտության և լավ տրամադրություն վրա։


== Ծանոթագրություններ ==
Տոմսկի մարզ

Տոմսկի մարզ (ռուս.՝ Томская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Տոմսկ քաղաքը։
Սահմանակից է Ռուսաստանի Տյումենի, Կեմերովոյի, Նովոսիբիրսկի և Օմսկի մարզերի հետ, ինչպես նաև Կրասնոյարսկի երկրամասի հետ։


== Ծանոթագրություններ ==


== Արտաքին հղումներ ==
Տոմսկի մարզի պաշտոնական կայք Archived 2009-07-19 at the Wayback Machine.
Մարիո Բալոտելլի

Մարիո Բարվուա Բալոտելլի (իտալերեն՝ Mario Barwuah Balotelli, օգոստոսի 12, 1990(1990-08-12)[…], Պալերմո, Իտալիա), Գանայի ծագում ունեցող իտալացի ֆուտբոլիստ, հարձակվող։ Իտալիայի ազգային հավաքականի և անգլիական Լիվերպուլ ակումբի խաղացող է։


== Կարիերա ==


== Նվաճումներ ==


=== Ակումբում ===
Ինտեր ՄիլանՍերիա A (3)։ 2007–08, 2008–09, 2009–10
Ֆուտբոլի Իտալիայի գավաթ (1)։ 2009–10
Ֆուտբոլի Իտալիայի սուպերգավաթ (1)։ 2008
ՈՒԵՖԱ Չեմպիոնների Լիգա (1)։ 2009–10Մանչեսթեր ՍիթիՊրեմիեր Լիգա (1)։ 2011–12
Անգլիայի գավաթ (1)։ 2010–11


== Կարիերայի վիճակագրություն ==


=== Ակումբում ===
Թարմացվել է մայիսի 18-ին 2014։

1 ներառում է Իտալիայի գավաթը և Անգլիայի գավաթը2 ներառում է Անգլիայի Ֆուտբոլի Լիգայի գավաթը3 ներառում է Չեմպիոնների Լիգան և ՈՒԵՖԱ Եվրոպայի Լիգան4 ներառում է Ֆուտբոլի Իտալիայի սուպերգավաթը, ՈՒԵՖԱ Սուպերգավաթը և ՖԱ Քոմյունիթի Շիլդը


=== Միջազգային ===
Թարմացվել է հունիսի 24-ին 2014։


== Միջազգային կարիերա ==


=== Միջազգային գոլեր ===


== Ծանոթագրություններ ==


== Արտաքին հղումներ ==
Պաշտոնական կայք Archived 2014-08-23 at the Wayback Machine.
Վովնիգի

Վովնիգի (ուկրաիներեն՝ Вовніги), գյուղ Ուկրաինայի Դնեպրոպետրովսկի մարզի Սոլոնյանի շրջանում։
2001 թվականի տվյալներով Վովնիգի գյուղում բնակվում էր 195 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեղարվեստի թանգարան (Գենտ)

Անվան այլ կիրառումների համար տե՛ս՝ Գեղարվեստի թանգարան (այլ կիրառումներ)Գենտի գեղարվեստի թանգարան (հոլ.՝ Museum voor Schone Kunsten (MSK)), գեղարվեստի թանգարան Բելգիայի Գենտ քաղաքում։ Տեղակայված է Ցիտադել զբոսայգու արևելյան հատվածում (Գենտի ժամանակակից արվեստի քաղաքային թանգարանի հարևանությամբ)։


== Պատմություն ==
Թանգարանը հիմնադրվել է 1798 թվականին։ Համարվում է Բելգիայի ամենահին թանգարաններից մեկը։ Հայտնի է հավաքածուների բազմազանությամբ, ներառում է միջնադարից մինչև 20-րդ դարասկիզբ ընկած ժամանակահատվածը։ Հիմնական հավաքածուն ներառում է ֆլամանդական արվեստի (Հարավային Նիդերլանդներ) նմուշներ, ունի նաև եվրոպական` մասնավորապես ֆրանսիական արվեստի նմուշներ։
Մշտական հավաքածուի ցուցադրմանը զուգահեռ թանգարանը կազմակերպում է նաև ժամանակավոր ցուցահանդեսներ (տարին երկու անգամ)։
Թանգարանի շենքի ճարտարապետն է Չարլզ վան Ռիսելգերգը։ Թանգարանն ունի համաժողովների դահլիճ, գրադարան, մանկական անկյուն և սրճարան։ 2007 թվականին քառամյա վերանորոգումից հետո թանգարանը վերաբացվել է։
Թանգարանն անդամակցում է Ֆլամանդական արվեստի հավաքածուին, որը միավորում է ֆլամանդական գեղարվեստի երեք խոշոր թանգարանները` Գեղարվեստի թագավորական թանգարանը, Գրունինգե թանգարանը և Գենտի գեղարվեստի թանգարանը։ Թանգարանների հավաքածուները մշակվել են նույն կերպ և լրացնում են միմյանց` ներկայացնելով 15-ից 20-րդ դարերի ֆլամանդական արվեստը։ Որպես բելգիական մշակութային ժառանգության միևնույն պատասխանատվությունը կրող կառույց` երեք թանգարաններն իրականացնում են փորձի փոխանակում, ձգտում են ավելի կայուն, բարձր որակի կառավարման և իրենց հավաքածուների միջազգային իրազեկման բարձրացման` մասնավորապես համաշխարհային ժառանգության մաս կազմող աշխատանքների։


== Կտավներ ==
Հիերոնիմոս Բոսխի` «Հիերոնիմոսն աղոթում է»
Հիերոնիմոս Բոսխի «Քրիստոսը տանում է իր խաչը»
Մարտեն վան Հեմսկերկի «Վշտալից մարդը»
Տինտորետտոյի «Ջիովանի Պաոլո Կորնարոյի դիմանկարը»
Պիտեր Պաուլ Ռուբենսի «Քրիստոսի խարազանումը»
Անտոնիս վան Դեյքի «Յուպիտեր և Անտիոպա»
Թեոդոր Ժերիկոյի «Խելագարի դիմանկար»


== Ծանոթագրություններ ==


== Արտաքին հղումներ ==
Museum voor Schone Kunsten Gent / Museum of Fine Arts Ghent
The Flemish Art Collection
Լեբեդինկա (գյուղ, Սովետսկիի շրջան)

Անվան այլ կիրառումների համար տե՛ս՝ ԼեբեդինկաԼեբեդինկա (ուկրաիներեն՝ Лебединка, Ղրիմի թաթարերեն՝ Şeyh Manay), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Շեյխ-Մամայ։
2001 թվականի տվյալներով Լեբեդինկա գյուղում բնակվում էր 83 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)